
Бүген Татарстан Республикасы Президенты Рөстәм Миңнеханов X5 Retail Group бүлү үзәгендә булды. Татарстан Республикасы Президенты азык-төлек запасы, шул исәптән беренче чиратта кирәкле товарларга бәйле вәзгыятьне бәяләде. Аны Зеленодольск районы башлыгы Михаил Афанасьев озата йөрде.

X5 Retail Group республика территориясендә 777 «Пятерочка» кибете, 20 «Перекресток» супермаркеты һәм 1 «Карусель» гипермаркеты тарафыннан тәкъдим ителгән. Татарстанда компания 3 бүлү үзәгенә идарә итә.

Татарстан Республикасы Президентына складларда товарларның күпме булуын күрсәттеләр. Бүген биредә 6 мең төр продукция тәкъдим ителгән. Соңгы көннәрдә шикәр, карабодай һәм онга ихтыяҗ зур. Компания өчен төп тәэмин итүче Зәй шикәр заводы. Ул өзлексез тәэмин итеп тора. Әмма кибетләрдә товарны бушатканда аны бик тиз сатып алалар, ясалма ажиотаж барлыкка килә. Ваклап сатучылар продукция булмау куркынычын күрми, контрактлар кысаларында тәэмин итүчеләр барысын да вакытында китереп торалар.

«Бүлү үзәгендә товарлар бар, продукция кибетләргә керә. Көн саен бездә шикәр төягән машиналар килә, шуңа күрә без аны кибетләргә таратабыз. Үз вакытында, шул исәптән карабодай, шикәр, тоз белән тәэмин итү дәвам итә. Әлбәттә, без продукциянең калган категорияләре буенча квоталарны киметмибез», - дип билгеләп үтте Волга X5 Retail Group дәүләт органнары белән эшләү юнәлеше җитәкчесе Тимур Баймуллин.

Складта тәкъдим ителгән товарның 32%ын Татарстан җитештерүчеләре алып тора. Тулаем продукция чагыштырмасы турында сөйләсәк, 60%ы – Россиядә җитештерелгән товарлар, 40%ы – Россиядә җитештерелә торган чит ил маркалары.

Шулай ук бүген Рөстәм Миңнеханов «ТМК ГРУПП» заманча логистик үзәген карады. Биредә сөт продукциясенең һәм ярымфабрикатларның төрле төрләре саклана.
Рөстәм Миңнеханов республикадагы иң эре бүлү үзәкләренең берсендә булды